

**ამბროლაურის მუნიციპალიტეტის საკრებულოს**

**გ ა ნ კ ა რ გ უ ლ ე ბ ა N13**

2022 წლის 26 იანვარი

ქ. ამბროლაური

**ამბროლაურის მუნიციპალიტეტის პროფესიულ საჯარო მოხელეთა 2022 წლის სასწავლო გეგმის დამტკიცების შესახებ**

საქართველოს ორგანული კანონის „ადგილობრივი თვითმმართველობის კოდექსი“ 61-ე მუხლის პირველი და მე-2 პუნქტებისა და საქართველოს მთავრობის 2015 წლის 7 ივლისის N319 დადგენილებით დამტკიცებული „ადგილობრივი თვითმმართველობის მოხელეთა უწყვეტი სწავლების სისტემის, მასში ჩართული უწყებების უფლებამოსილებებისა და ამ სისტემის ფუნქციონირების პრინციპებისა და წესის“ მე-8 მუხლის მე-4 პუნქტის შესაბამისად, ამბროლაურის მუნიციპალიტეტის საკრებულომ

**გ ა დ ა წ ყ ვ ი ტ ა :**

1. დამტკიცდეს „ამბროლაურის მუნიციპალიტეტის პროფესიულ საჯარო მოხელეთა 2022 წლის სასწავლო გეგმა“ დანართის შესაბამისად.

2. განკარგულება შეიძლება გასაჩივრდეს ძალაში შესვლიდან ერთი თვის ვადაში ამბროლაურის რაიონულ სასამართლოში (მისამართი: ქ. ამბროლაური, კოსტავას ქუჩა N13).

3. განკარგულება ძალაში შევიდეს მიღებისთანავე.

საკრებულოს თავმჯდომარე ასლან საგანელიძე

|  |  |  |  |  |  |  |  |
| --- | --- | --- | --- | --- | --- | --- | --- |
| N | **სწავლების სფერო** | **მოხელეთა რაოდენობა** | **სწავლების ფორმა** | **სწავლების პერიოდი** | **შესასწავლი საკითხები აღნიშნულ სწავლების სფეროში** | **დაფინანსება ბიუჯეტიდან (ლარი)** | **დაფინანსება სხვა წყაროდან** |
| 1 | აუდიტი და ინსპექტირება | 4 | მოკლევადიანი ტრენინგი |  | ეთიკის, კეთილსინდისიერების, ინტერესთა შეუთავსებლობის საკითხები. მამხილებელი ინსტიტუტის საკანომდებლო რეგულაციების საკითხები |  |  |
| 2 | არქიტექტურა, ზედამხედველობა | 3 | მოკლევადიანი ტრენინგი |  | ნებართვების გაცემა |  |  |
| 3 | ქონების განკარგვა | 2 |  |  | მუნიციპალური ქონების განკარგვის მექანიზმები |  |  |
| 4 | საზოგადოებასთან ურთიერთობა | 3 | მოკლევადიანი ტრენინგი |  | საზოგადოებასთან ურთიერთობის მენეჯმენტი, სოციალური მედიის მართვა, ვიდეო სამონტაჟო პროგრამა „Adobe P remier”-ის კურსი, საჯარო ინფორმაციის გაცემა და მონაცემების დამუშავება. მოქალაქეთა მონაწილება და კომუნიკაცია მუნიციპალიტეტის საქმიანობაში. |  |  |
| 5 | შესყიდვის საკითხები | 4 | მოკლევადიანი ტრენინგი |  | ორ ეტაპიანი ტენდერები და ალტერნატიული ტენდერი, სატენდერო წინადადებების წარდგენა, ვადები, ელექტრონული ვაჭრობა, ოქმები/შეტყობინებების შედგენა/ სტატუსების მინიჭება/ხელშეკრულების გაფორმება/ ხელშეკრულების მიმდინარეობის თაობაზე ანგარიშის წარდგენა |  |  |
| 6 | ადამიანური რესურსები | 4 | მოკლევადიანი ტრენინგი |  | ქონებრივი დეკლარაციის შევსება |  |  |